  

**הנדון: הזמנה להשתתפות בביתן ישראל בתערוכה החקלאית בקניה, הגדולה ביותר במזרח אפריקה (30/9-6/10)**

**שלום רב,**

**במסגרת שנת היובל ליחסי ישראל-קניה, ובמסגרת מאמצי קידום הפעילות הכלכלית הישראלית במזרח אפריקה ובקניה בפרט, החלטנו להקים, זו הפעם הראשונה, ביתן לאומי ישראלי בתערוכה החקלאית השנתית של ניירובי, המהווה את התערוכה החקלאית הגדולה והמשמעותית ביותר במזרח אפריקה.**

**התערוכה תתקיים בניירובי, במתחם התערוכות של האגודה החקלאית הקנייתית**

**(ASK - The Agricultural Society of Kenya), בתאריכים 30/9/2013-6/10/2013. בשנים האחרונות הציגו בתערוכה מציגים מקניה וממדינות מזרח אפריקה, מתוכם כ-80 מציגים ממדינות זרות, הכוללות חברות מצרפת, גרמניה, בלגיה, סין, הונגריה, דרום אפריקה, הודו, איראן, תורכיה, פקיסטאן ומדינות אפריקה. החברות המציגות עוסקות בתחומי חקלאות, מיכון חקלאי, זרעים, השקיה, גידול בע"ח, דגה, רפת, תשתיות מים, תיירות חקלאית ועוד.**

**בתערוכה צפויים לבקר למעלה מ-500,000 (חצי מליון) מבקרים, מתוכם למעלה מ-70,000 מחוץ לקניה. המבקרים בתערוכה כוללים אישי ממשל, ראשי תאגידים, בעלי חוות, יבואנים, יצואנים, חקלאים, בעלי קונצרנים, יזמים, אינטגרטורים וכיוב'.**

**התערוכה הינה בחסות ישירה של נשיא קניה, שאף פותח אותה ומבקר בין הביתנים.**

**לרגל שנת היובל, מדינת ישראל, באמצעות שגרירות ישראל בקניה, תשתתף בביתן מדינתי עצמאי, הממוקם במקום בולט ומרכזי במתחם התערוכה. הביתן יכלול את המרכיבים הבאים:**

1. **שילוט חיצוני בולט ("ISRAEL").**
2. **דוכנים לחברות השונות.**
3. **תערוכה על 50 שנות יחסים בין ישראל לקניה.**
4. **אזור מפגשים B2B.**
5. **פינת מולטימדיה, שניתן יהיה לקיים בה, תוך תאום מראש, הרצאות ופרזנטציות פרטיות לקהלי יעד.**

**אנו מזמינים אותך ואת חברתך ליטול חלק בפרויקט ראשון מסוגו זה.**

**דמי ההשתתפות בביתן הלאומי הינם 1500 דולר, הכוללים:**

1. **תשלום בסיסי עבור השתתפות בדמי השכירות של הביתן לכל ימי התערוכה.**
2. **דוכן בגודל 9 מ"ר, הכולל:** שטיח, שולחן עגול, 2 כסאות, תאורה, שקע חשמל, 2 מדפים, שידת פרסומים, שילוט עם שם החברה.
3. **שולחן קבלה מאויש בכל שעות הפעילות, בכניסה לביתן הלאומי.**
4. **סיוע השגרירות ביצירת קשרים ופגישות עם גורמים מקומיים.**
5. **תעריפים מוזלים בבתי מלון בניירובי ("תעריפי שגרירות").**

**אשמח מאד לראותכם בין המציגים את פאר הטכנולוגיה הישראלית,**

**בברכה,**



**גיל השכל**

**שגריר ישראל בקניה**